Nr. L 150/24 De Europæiske Fællesskabers Tidende 11. 6. 87 KOMMISSIONENS FORORDNING (EØF) Nr. 1617/87 af 10. juni 1987 om ændring af forordning (EØF) nr. 2677/85 om gennemførelsesbestemmelser for ordningen vedrørende støtten til forbruget af olivenolie KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til Rådets forordning nr. 136/66/EØF af 22. september 1966 om oprettelse af en fælles markeds- ordning for fedstoffer (1), senest ændret ved forordning (EØF) nr. 1454/86 (?), særlig artikel 11, stk. 8, og ud fra følgende betragtninger : I artikel 17 i Kommissionens forordning (EØF) nr. 2677/85 ?), senest ændret ved forordning (EØF) nr. 2936/86 ('), er det fastsat, at overgang til fri omsætning i Fællesskabet af olivenolie henhørende under pos. 15.07 A i den fælles toldtarif alene kan ske mod fremlæggelse af bevis for, at der er stillet sikkerhed, der skal forhindre, at olie fra tredjelande omfattes at forbrugerstøtten ; i nævnte forordnings artikel 18 figurerer blandt de forhold, der kan give anledning til frigivelse af nævnte sikkerhed, udførsel af olien in bulk eller i indre emballager med et nettoind- hold på over fem liter ; efter artikel 20 i forordning nr. 136/66/EØF kan der ydes restitution for olivenolie, der udføres til tredjelande ; resti- tutionsbeløbet kan variere efter kvalitet og præsentation ; for at undgå omgåelse af ordningen for sikkerhed, der stilles ved indførsel af olivenolie, bør det fastsættes, at den i artikel 18, stk. 3, omhandlede attest i tilfælde af udførsel af olivenolie henhørende under pos. 15.07 A I c) og 15.07 A II b) i den fælles toldtarif kun anvendes for at frigive indførselssikkerhed, der er stillet for de samme kvaliteter olivenolie ; det er hensigtsmæssigt at give de erhvervsdrivende mulighed for at føre de nuværende transaktioner til ende ; de i denne forordning fastsatte foranstaltninger er i over- ensstemmelse med udtalelse fra Forvaltningskomiteen for Fedstoffer — UDSTEDT FØLGENDE FORORDNING : Artikel 1 I artikel 17, stk. 4, i forordning (EØF) nr. 2677/85 indsættes følgende i slutningen af sjette afsnit : »Hvis den i artikel 18, stk. 1, litra b), omhandlede udførsel af olivenolie vedrører olie i pos. 15.07 A I c) og/eller 15.07 A II b) i den fælles toldtarif, kan den attest, der udstedes efter artikel 18, stk. 3, kun anvendes for at frigive den sikkerhed, der er fastsat i artikel 9 i forordning (EØF) nr. 3089/78, og som er stillet for de samme oliekvaliteter.« | Artikel 2 Denne forordning træder i kraft den 1. august 1987. Den anvendes ikke på de i artikel 18, stk. 3, i forordning (EØF) nr. 2677/85 omhandlede attester, der udstedes inden denne dato. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 10. juni 1987. ()) EFT nr. 172 af 30. 9. 1966, s. 3025/66. (?) EFT nr. L 133 af 21. 5. 1986, s. 8. () EFT nr. L 254 af 25. 9. 1985, s. S. (') EFT nr. L 274 af 25. 9. 1986, s. 13. På Kommisstonens vegne Frans ANDRIESSEN Næstformand